FACEBOOK
డిజిటల్‌ క్లాసిఫైడ్స్‌ వైపు ఫేస్‌బుక్‌
న్యూఢిల్లీ, నవంబరు 1: సామాజిక వెబ్‌సైట్‌ ఫేస్‌బుక్‌ తన మార్కెట్‌ప్లేస్‌ విధానాన్ని భారత్‌లో ప్రవేశ పెడుతోంది. అమెరికాలో పైలట్‌ ప్రాజెక్టుగా విజ యవంతం కావడంతో మరో మూడుదేశాల్లో కూడా అమలు చేసింది. దేశంలోని ఆన్‌లైన్‌ క్లాసిఫైడ్‌ మార్కెట్లను ఫేస్‌బుక్‌ మొత్తం చేజిక్కించుకోగలదని అంచనా. మార్కెట్‌ప్లేస్‌లో అయితే కొత్త కొత్త ఉత్ప త్తులకు బిజినెస్‌ వాతావరణం సృష్టించడం మరిం త విక్రయాలు జరపడం వంటివికీలకం అవుతా యి. ఎస్‌ఎంఇ ఇండియా అధిపతి ఎస్మెలీన్‌ మాట్లాడుతూ భారత్‌లో ప్రారంభిస్తామని అయితే నిర్దిష్ట వ్యవధిని చెప్పలేమన్నారు. గతనెలలోనే ఫేస్‌బుక్‌ మొట్టమొదటి మార్కెట్‌ప్లేస్‌ ఫ్లాట్‌ఫామ్‌ ను అమెరికా, యుకె, ఆస్ట్రేలియా, న్యూజి లాండ్‌లలో ప్రారంభించింది. వినియోగదారులు, ఉత్పత్తిదారులు తమతమ ఉత్పత్తులను ఈ ప్లాట్‌ ఫామ్‌పై ఉంచడంవల్ల ఆన్‌లైన్‌ క్లాసిఫైడ్స్‌కు గిరాకీ పెరిగింది. అంతేకాకుండా నాస్‌పర్స్‌ అధీనంలోని ఒఎల్‌ఎక్స్‌, టైగర్‌ గ్లోబల్‌ అధీనంలో ఉన్న క్వికర్‌ వంటి సంస్థలకు మంచి పోటీ అవుతుందని అంచ నా. అంతేకాకుండా భారత్‌ ఆన్‌లైన్‌ క్లాసిఫైడ్స్‌ మార్కెట్‌లో ఫేస్‌బుక్‌ క్లాసిఫైడ్స్‌ గట్టిపోటీ ఇస్తుం దని అంచనా. భారత్‌లో డిజిటల్‌ క్లాసిఫైడ్స్‌ 1.2బిలియన్‌ డాలర్లుగా వృద్ధిచెందుతోంది. 2020 నాటికి 7900 కోట్లకు పెరుగుతుందని అంచనా. ఇక నాన్‌మెట్రోనగరాలైన పుణె, అహ్మదాబాద్‌, ఛండీగఢ్‌, కోచి, కోయంబత్తూరు, ఇండోర్‌, జైపూ ర్‌ వంటి నగరాలకు కూడా ఈ క్లాస్‌ఫైడ్‌ సేవలు పెరిగాయి. ఇ-సేవలు, రియల్‌ స్టేట్‌, ఆటో మొబైల్స్‌పరంగా ఎక్కువ ఉన్నాయి. ఇక భారత్‌లో ఫేస్‌బుక్‌ కస్టమర్లు 155 మిలియన్లవరకూ ఉన్నా రు. ప్రతిరెండు స్మార్ట్‌ఫోన్‌ వినియోగదారుల్లో ఒక రు ఫేస్‌బుక్‌ వినియోగిస్తున్నారు. ఫేస్‌బుక్‌ అంచ నాలను చూస్తే కనీసం రెండు మిలియన్లకుపైగా చిన్న బిజినెస్‌ సంస్థలు భారత్‌లో ఉన్నాయని, ప్రతిరోజు 2.4బిలియన్‌ల ముఖాముఖి నిర్వహిం చేందుకు అనువుగా ఉంటుందని అంచనావేసింది. రెండుమిలియన్ల బిజినెస్‌ పేజెస్‌లో 30శాతం మహిళలు ఆధ్వర్యంలో జరుగుతున్నాయి. భారత్‌ లో ఆన్‌లైన్‌ ప్లాట్‌ఫామ్‌ బిజినెస్‌పరంగా రోజుకు 175 మిలియన్‌ ముఖాముఖి సంప్రదింపులు జర పడం ద్వారా బిజినెస్‌ పెంచుకోవచ్చని భావిస్తోంది. ఫేస్‌బుక్‌పరంగా షాప్‌ట్యాబ్‌ కూడా ఉంది. దీనిద్వారా వినియోగదారులు నేరుగా బిజినెస్‌ మెన్‌తో చర్చలు జరపి ఆన్‌లైన్‌లోనే కొనుగోలు చేయవచ్చు. కేవలం చెల్లింపులు లావాదేవీలు మాత్రం బయట జరుగుతాయి. ఇందుకోసం ఫేస్‌బుక్‌లో ఎస్‌ఎంఇ కౌన్సిల్‌ కూడా ఉంది. ఇదేఫీచర్‌ను ఫేస్‌బుక్‌ అమలుకు తెస్తే రాబడులు కూడా పెరుగుతాయనడంలో సందేహంలేదు.